**ŠTUDENTSKI ZBOR**

Matej Igličar,

*predsednik Študentskega zbora ŠOU v Ljubljani*

Na podlagi določb 21. člena Volilnega pravilnika ŠOU v Ljubljani objavljam

**RAZPIS ZA ZBIRANJE KANDIDATUR ZA ČLANE VOLILNE KOMISIJE ŠOU V LJUBLJANI**

**I.**

Objavljam razpis za eno **(1) prosto mesto predsednika oz. predsednice Volilne komisije ŠOU v Ljubljani** (v nadaljevanju predsednik VK). O imenovanju predsednika VK se bo odločalo na prvi naslednji seji Študentskega zbora ŠOU v Ljubljani, ki bo potekala po končanem razpisnem postopku.

Predsednik VK je lahko oseba, ki ima ves čas trajanja mandata status študenta na visokošolskem oz. višješolskem zavodu, ki po Statut ŠOU v Ljubljani šteje za volilno enoto. Član VK ne more biti član drugega organa ŠOU v Ljubljani, poslanec ŠZ ŠOU v Ljubljani ali član enega izmed UO ŠOVZ ŠOU v Ljubljani.

**II.**

**Postopek prijave:**

Kandidatura mora vsebovati naslednje podatke o kandidatu:

1. Ime in priimek;
2. Datum in kraj rojstva;
3. Naslov stalnega in morebitnega začasnega prebivališča;
4. Številko mobilnega telefona:
5. Elektronski naslov;
6. Potrdilo o statusu študenta;
7. Življenjepis;
8. Izjavo o nečlanstvu v izvršilnih organih vseh ravni političnih strank oz. njihovih podmladkov ter verskih skupnosti in verskih ustanov; in
9. Lastnoročni podpis.

Kandidati naj kandidaturo pošljejo priporočeno po elektronski pošti na naslednji naslov: ŠOU v Ljubljani, Matej Igličar, predsednik ŠZ, Pivovarniška ulica 6, 1000 Ljubljana (obvezno s pripisom: »NE ODPIRAJ – kandidatura za predsednika VK«).

Kandidaturo je mogoče oddati tudi osebno v tajništvu ŠOU v Ljubljani.

Rok za prijavo poteče 4. junija 2023.

V Ljubljani, 24. maj 2023

|  |  |
| --- | --- |
|  | Predsednik Študentskega zbora ŠOU v Ljubljani **Matej Igličar** |